คลังดึงหนี้นอกระบบ ต้อนเข้าพิโกไฟแนนซ์
คลังเดินสายจัดอบรมพิโกไฟแนนซ์ พร้อมชวนเจ้าหนี้นอกระบบมาเข้าโครงการปล่อยกู้แก้หนี้นอกระบบทั่วประเทศ
11 พ.ค. 2560

คลังเดินสายจัดอบรมพิโกไฟแนนซ์ พร้อมชวนเจ้าหนี้นอกระบบมาเข้าโครงการปล่อยกู้แก้หนี้นอกระบบทั่วประเทศนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า สศค.เดินสายจัดอบรมให้ ความรู้เกี่ยวกับสินเชื่อรายย่อยระดับจังหวัดภายใต้การกำกับ หรือสินเชื่อ พิโกไฟแนนซ์ ในภูมิภาคต่างๆ ทั่วประเทศตลอดทั้งปีนี้ เพื่อให้ผู้ประกอบการ หน่วยราชการ ส่วนภูมิภาคและท้องถิ่น มีความเข้าใจและช่วยสนับสนุนสินเชื่อพิโกไฟแนนซ์ให้แพร่หลาย ซึ่งเป็นทางเลือกใหม่ให้กับประชาชนแทนการกู้ยืมเงินนอกระบบที่มีอัตราดอกเบี้ยสูงเกินกฎหมายกำหนดขณะเดียวกัน รัฐบาลมีนโยบายที่จะเร่งดึงเจ้าหนี้นอกระบบเข้ามาจดทะเบียนปล่อยสินเชื่ออย่างถูกกฎหมายเป็นผู้ประกอบกิจการพิโกไฟแนนซ์ ซึ่งจะเป็นการแก้ไขหนี้นอกระบบให้หมดไปจากประเทศสำหรับการเดินสายอบรมพิโกไฟแนนซ์จะประกอบด้วย 5 เรื่อง คือ 1.ประกอบธุรกิจสินเชื่อพิโกไฟแนนซ์อย่างไรให้เป็นไปตามหลักเกณฑ์ 2.หลักกฎหมายต้องรู้สำหรับผู้ประกอบการ สินเชื่อพิโกไฟแนนซ์ 3.เทคนิคการวิเคราะห์สินเชื่อรายย่อยและการ บริหารความเสี่ยง 4.เรื่องง่ายๆ เกี่ยว กับการบัญชีและภาษีอากร และ 5.แนว ทางการกำกับดูแลธุรกิจสินเชื่อพิโกไฟแนนซ์